Президент Қ.К.Тоқаевтың «Әділетті Қазақстанның экономикалық бағдары» атты Жолдауына

**ПІКІР**

Мемлекет басшысының Білім күнімен тұспа-тұс келген жолдауы Әділетті Қазақстанның дамуы жолынағы ынтымағы мен тұтастығын айқындап, барлық салаға тың серпін беретін қадам болмақ. Еліміздің дамуына жаңа мүмкіндіктер ашатын Жолдауды біз, ұстаздар қауымы, зор қуанышпен қабылдадық. Білім саласына қатысты жаңа ұсыныстар мен тың бағыттар әрбір қазақстандықтардың ертеңіне деген сенімін нығайтады деген сенімдеміз.

Әрбір оқушының білім алып, жан-жақты дамуы үшін қолайлы жағдай жасалып жатқанын, сол үшін «Жайлы мектеп» ұлттық жобасы қолға алынғанын алға тартты. Сонымен қатар білім сапасын жақсарту, мұғалімдердің біліктілігін арттыру және оқу орындарымен ұзақ мерзімді әріптестік орнату сияқты мәселелер де қозғалды. Жас ұрпақтың қауіпсіз өмір сүруі үшін жағдайлар жасап, өскелең ұрпақтың психикалық саулығын нығайтуға жағдайлар жасалу керектігі айтылды.

Қазіргідей жаңарған жаңа заманда еліміздің әрбір азаматы сапалы білім мен табанды еңбектің нәтижесінде ғана биік белестерден көрінетінін ашық жеткізді.

Аталған мәселелердің барлығы тек ел ынтымағы мен бірлігі көрініс тапқанда ғана жүзеге асатынын сөзге тиек ете отырып, ұлт болып, ұйысып, жұрт болып жұмылуға шақырды.

Өз жаңалықтарымен, құнды идеяларымен, еліміздің жаңғыруына, өркендеуіне негіз болатын үміт пен сенім артқан бұл жолдау Жаңа Қазақстанның даму жолындағы елімізді игілікті істерге бастап, білім мен ғылым жолындағы жаңа белестерге бастайтын нық қадам болатынына сенім білдіреміз. Әділетті Қазақстанның экономикалық бағдары айқын болса, еліміздің болашағы жарқын болары атар таңдай ақиқат.

Балқаш қаласы білім бөлімінің

«С.Сейфуллин атындағы №7 мектеп-гимназиясы» КММ